

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2021 M. KOVO 4 D. SPRENDIMO NR. T-64 „DĖL PINIGINĖS SOCIALINĖS PARAMOS NEPASITURINTIEMS ŠIAULIŲ MIESTO SAVIVALDYBĖS GYVENTOJAMS TEIKIMO TVARKOS APRAŠO PATVIRTINIMO“ PAKEITIMO

2026 m. birželio 3 d. Nr. T-211
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Šiaulių miesto savivaldybės taryba nusprendžia:
Pakeisti Šiaulių miesto savivaldybės tarybos 2021 m. kovo 4 d. sprendimą Nr. T-64 „Dėl Piniginės socialinės paramos nepasiturintiems Šiaulių miesto savivaldybės gyventojams teikimo tvarkos aprašo patvirtinimo“: 
. Pakeisti nurodytą sprendimą ir jį išdėstyti nauja redakcija:


„

SPRENDIMAS
DĖL PINIGINĖS SOCIALINĖS PARAMOS NEPASITURINTIEMS ŠIAULIŲ MIESTO SAVIVALDYBĖS GYVENTOJAMS TEIKIMO TVARKOS APRAŠO PATVIRTINIMO


Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymo Nr. A1-939/1R-324 „Dėl Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos aprašo patvirtinimo“ 1 punktu, 19 straipsnio 5 dalies 4 punktu, Šiaulių miesto savivaldybės taryba  nusprendžia: 
Patvirtinti Piniginės socialinės paramos nepasiturintiems Šiaulių miesto savivaldybės gyventojams teikimo tvarkos aprašą (pridedama).“
. Pakeisti Piniginės socialinės paramos nepasiturintiems Šiaulių miesto savivaldybės gyventojams teikimo tvarkos aprašą (toliau – Aprašas), patvirtintą nurodyto sprendimo 1 punktu, ir jį išdėstyti nauja redakcija (pridedama).
. Nustatyti, kad prašymai dėl piniginės socialinės paramos ir pašalpų nagrinėjami ir sprendimai priimami tokia tvarka:
. jeigu dėl piniginės socialinės paramos ir pašalpų buvo kreiptasi iki 2026 m. gegužės 31 d., skiriant piniginę socialinę paramą ir pašalpas taikomos iki 2026 m. gegužės 31 d. galiojusios Aprašo nuostatos, išskyrus 26.1 papunkčio nuostatą;
. jeigu dėl piniginės socialinės paramos ir pašalpų buvo kreiptasi 2026 m. birželio 1 d. ar vėliau, ir piniginė socialinė parama, ir pašalpos skiriamos už mėnesius iki 2026 m. gegužės 31 d., taikomos iki 2026 m. gegužės 31 d. galiojusios Aprašo nuostatos, išskyrus Aprašo 26.1 papunkčio nuostatą.



Savivaldybės meras					   Artūras Visockas



PATVIRTINTA
Šiaulių miesto savivaldybės tarybos
2021 m. kovo 4 d. sprendimu Nr. T-64
(Šiaulių miesto savivaldybės tarybos
2026 m. birželio 3 d. sprendimo Nr. T-211 
redakcija)



 SKYRIUS


. Piniginės socialinės paramos nepasiturintiems Šiaulių miesto savivaldybės gyventojams teikimo tvarkos aprašas (toliau – Aprašas) nustato nepasiturinčių gyventojų kreipimosi dėl piniginės socialinės paramos (būsto šildymo išlaidų, geriamojo vandens išlaidų, karšto vandens išlaidų kompensacijų (toliau – kompensacijos) ir socialinė pašalpa) ir periodinės, sąlyginės, tikslinės, vienkartinės pašalpos (toliau – pašalpa) skyrimo, mokėjimo ir atsiskaitymo su paslaugas teikiančiomis įmonėmis tvarką.
. Aprašas parengtas vadovaujantis Lietuvos Respublikos piniginės socialinės paramos nepasiturintiems gyventojams įstatymu ir Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos aprašu, patvirtintu Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/1R-324 „Dėl Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos aprašo patvirtinimo“.
. Socialinė pašalpa ir pašalpos teikiamos asmenims, nurodytiems Piniginės socialinės paramos nepasiturintiems gyventojams įstatymo 1 straipsnio 2 dalyje, deklaravusiems gyvenamąją vietą Šiaulių mieste ar įrašytiems į asmenų, neturinčių gyvenamosios vietos, apskaitą Šiaulių miesto savivaldybėje, arba neturintiems deklaruotos gyvenamosios vietos, bet įrodantiems, kad faktiškai gyvena Šiaulių mieste. Kompensacijos teikiamos deklaravusiems gyvenamąją vietą ar būstą nuomojantiems Šiaulių mieste asmenims, raštu sudariusiems su nuomotoju gyvenamųjų patalpų nuomos sutartį ir ją įregistravusiems viešajame registre.
. Piniginę socialinę paramą ir pašalpas Šiaulių miesto savivaldybė (toliau – Savivaldybė) teikia vykdydama savarankiškąją savivaldybės funkciją, kuri yra finansuojama iš Šiaulių miesto savivaldybės biudžeto lėšų.
. Pareiškėjų prašymus dėl pašalpų, nurodytų Aprašo 33 punkte, skyrimo ar rekomendacijų piniginei socialinei paramai išimties tvarka teikimo nagrinėja Šiaulių miesto savivaldybės paramos teikimo komisija (piniginei socialinei paramai išimties tvarka) (toliau – Paramos teikimo komisija), sudaryta Savivaldybės mero potvarkiu. Paramos teikimo komisija vadovaujasi Paramos teikimo komisijos veiklos nuostatais.
. Apraše vartojamos sąvokos suprantamos taip, kaip apibrėžiamos Piniginės socialinės paramos nepasiturintiems gyventojams įstatyme, Lietuvos Respublikos asmens su negalia teisių apsaugos pagrindų įstatyme, Lietuvos Respublikos civiliniame kodekse, Lietuvos Respublikos darbo kodekse, Lietuvos Respublikos įstatyme „Dėl užsieniečių teisinės padėties“, Lietuvos Respublikos mokslo ir studijų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos švietimo įstatyme, Lietuvos Respublikos užimtumo įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos valstybės paramos daugiabučiams namams atnaujinti (modernizuoti) įstatyme ir Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos apraše.

 SKYRIUS


. Dėl socialinės pašalpos ir kompensacijų skyrimo į Savivaldybės administracijos Socialinių išmokų ir kompensacijų skyrių (toliau – Socialinių išmokų ir kompensacijų skyrius) kreipiasi asmenys, nurodyti Aprašo 3 punkte.
. Kreipdamasis dėl piniginės socialinės paramos skyrimo, asmuo pateikia socialinės apsaugos ir darbo ministro patvirtintos formos prašymą-paraišką, prie prašymo-paraiškos prideda pažymas apie Piniginės socialinės paramos nepasiturintiems gyventojams įstatymo 17 straipsnyje nurodytas pajamas, kitą piniginei socialinei paramai gauti būtiną informaciją, išskyrus atvejus, kai duomenys gaunami iš valstybės ir žinybinių registrų bei valstybės informacinių sistemų (į bylą įtraukiamos skaitmeninės dokumentų ir pažymų kopijos, o dokumentai grąžinami prašymą pateikusiam pareiškėjui). Visų prašyme-paraiškoje pateiktų duomenų teisingumą prašymą-paraišką pateikęs asmuo patvirtina savo parašu. Lietuvos Respublikos Vyriausybei paskelbus valstybės lygio ekstremaliąją situaciją, bendrai gyvenantiems asmenims arba vienam gyvenančiam asmeniui piniginės socialinės paramos mokėjimas pratęsiamas be atskiro prašymo skirti piniginę socialinę paramą, jeigu bendrai gyvenantys asmenys arba vienas gyvenantis asmuo turi teisę į šią paramą, tačiau ne ilgiau negu iki mėnesio, kurį šalyje atšaukiama ekstremalioji situacija arba sueina paskelbimo terminas, pabaigos.
. Socialinių išmokų ir kompensacijų skyrius gautą prašymą-paraišką užregistruoja prašymo-paraiškos pateikimo dieną, prašymą-paraišką pateikusiam asmeniui įteikia informacinį lapelį, kuriame įrašoma informacija apie trūkstamus dokumentus (jei tokių yra), ir, vadovaudamasis  Piniginės socialinės paramos nepasiturintiems gyventojams įstatymu, nurodo jų pateikimo terminus. Gavus prašymą-paraišką elektroniniu būdu, kai valstybės elektroninės valdžios sistemoje teikiama elektroninė paslauga, informacija apie trūkstamus dokumentus pateikiama elektroninių paslaugų sistemoje.
. Socialinių išmokų ir kompensacijų skyrius surenka turimą duomenų bazėje kitų valstybės ar savivaldybės įmonių, institucijų, įstaigų ir organizacijų informaciją apie pašalpų ir piniginės socialinės paramos gavėjus ir suveda duomenis į informacinę sistemą „Parama“.

 SKYRIUS


. Piniginės socialinės paramos gavėjų pareigos, teisė į piniginę socialinę paramą, piniginės socialinės paramos skyrimo ir mokėjimo tvarka (prašymų-paraiškų priėmimo, trūkstamų dokumentų pateikimo, duomenų apie turtą pateikimo, piniginės socialinės paramos skyrimo ir mokėjimo, prašymus-paraiškas pateikusių asmenų informavimo apie piniginės socialinės paramos skyrimą ar neskyrimą, paskirtos, bet laiku neatsiimtos piniginės socialinės paramos, taip pat mirus asmeniui, kurio vardu bendrai gyvenantiems asmenims mokama piniginė socialinė parama, arba mirus vienam gyvenančiam asmeniui paskirtos ir iki kito mėnesio po jo mirties neišmokėtos piniginės socialinės paramos išmokėjimo procedūros, socialinės paramos teikimo laikotarpiu, pasikeitus deklaruotai arba faktiškai gyvenamajai vietai, išmokėjimo procedūros), pagrindai, kuriems esant socialinė pašalpa skiriama papildomai arba mažinama, vykdomos Piniginės socialinės paramos nepasiturintiems gyventojams įstatymo nustatyta tvarka.
. Piniginę socialinę paramą, vadovaudamasis Piniginės socialinės paramos nepasiturintiems gyventojams įstatymo nuostatomis, skiria Socialinių išmokų ir kompensacijų skyrius. Pareiškėjas apie paskirtą arba neskirtą piniginę socialinę paramą informuojamas prašyme-paraiškoje nurodytu informavimo būdu ne vėliau kaip per penkias darbo dienas nuo sprendimo priėmimo dienos. Priėmus sprendimą neskirti piniginės socialinės paramos, sprendime nurodomos neskyrimo priežastys ir sprendimo apskundimo tvarka ir terminai.
. Negrąžinta neteisėtai gauta socialinė pašalpa yra išskaičiuojama iš paskirtos socialinės pašalpos sumos, bet ne daugiau kaip po 20 procentų mokėtinos sumos per mėnesį, jeigu nėra piniginę socialinę paramą gaunančio asmens raštu pateikto sutikimo išskaičiuoti didesnę mokėtinos sumos dalį per mėnesį ar visą mokėtiną sumą.
Jei socialinė pašalpa nemokama, skola grąžinama pagal Socialinių išmokų ir kompensacijų skyriaus ir skolininko sudarytą skolos grąžinimo susitarimą. Nesilaikant skolos grąžinimo susitarimo po 3 perspėjimų raštu skola išieškoma teisės aktų nustatyta tvarka. Ši procedūra taikoma ir esant skolai už kietojo ar kitokio kuro išlaidų kompensacijas, išskyrus atvejus, kai gavėjas miręs.
. Kiekvienos savaitės pirmąją darbo dieną Socialinių išmokų ir kompensacijų skyrius duomenis apie bendrai gyvenančių asmenų ar vienų gyvenančių asmenų pajamas ir nutrauktas kompensacijas perduoda institucijoms, kurios, vadovaudamosi Piniginės socialinės paramos nepasiturintiems gyventojams įstatymu ir kitais teisės aktais, reglamentuojančiais kompensacijų skaičiavimą, skaičiuoja kompensacijas.
. Kai būstui šildyti ir karštam vandeniui ruošti naudojama centralizuotai tiekiama šiluma, šildymo ir karšto vandens išlaidų kompensacijas skaičiuoja AB „Šiaulių energija“.
. Kompensacijas už geriamojo vandens išlaidas skaičiuoja UAB „Šiaulių vandenys“.
. Kai būstui šildyti ir karštam vandeniui ruošti naudojamos gamtinės dujos, elektros energija, kietasis ar kitoks kuras, šildymo ir karšto vandens išlaidų kompensacijas skaičiuoja Socialinių išmokų ir kompensacijų skyrius
Kietojo ar kito kuro kompensuojama suma apskaičiuojama pagal norminio malkų kiekio kainą.
. Kompensacijas skaičiuojančios institucijos su Savivaldybės administracija pasirašytose sutartyse nurodytais terminais pateikia Socialinių išmokų ir kompensacijų skyriui duomenis apie apskaičiuotas praėjusio mėnesio kompensacijų sumas.

 SKYRIUS
PINIGINĖS SOCIALINĖS PARAMOS  MOKĖJIMO
IR ATSISKAITYMO TVARKA

. Socialinė pašalpa išmokama už kiekvieną praėjusį mėnesį nuo 10 iki 25 kalendorinio mėnesio dienos šiais būdais:
. pinigais;
. nepinigine forma (socialinėmis kortelėmis) patiriantiems socialinę riziką bendrai gyvenantiems ar vieniems gyventiems asmenims.
. Socialinė pašalpa  mokama gavėjo pageidaujamu būdu:
. lėšos pristatomos į namus pagal išmokos gavėjo gyvenamąją vietą (vyresniems nei 80 metų asmenims, asmenims ligos atveju (pateikus gydytojo pažymą), negalios atveju, kai asmenims nustatytas 0–25 proc. dalyvumo lygis arba nustatytas individualios pagalbos kompensacijos poreikis, įskaitant specialųjį priežiūros (pagalbos) ar slaugos poreikį);
. lėšos pervedamos į socialinės pašalpos gavėjo asmeninę sąskaitą Lietuvos Respublikos teritorijoje ar užsienio šalyse esančiose mokėjimo įstaigose.
. Kompensacijos teikiamos tokia tvarka:
. apskaičiuota kompensacijų suma pervedama į fizinių asmenų ar įmonių, tiekiančių energiją, kurą, geriamąjį ir karštą vandenį, atsiskaitomąsias sąskaitas bankuose;
. kompensacijos už būsto šildymą ir karšto vandens ruošimą kietuoju ar kitokiu kuru teikiamos piniginėmis lėšomis. Kompensacijos išmokamos už praėjusį mėnesį arba iš karto už visą kompensacijų skyrimo laikotarpį po sprendimo priėmimo kito mėnesio 10–25 dienomis išmokos gavėjo pageidaujamu būdu:
. pristatomos į namus pagal išmokos gavėjo gyvenamąją vietą (vyresniems nei 80 metų asmenims, asmenims ligos atveju (pateikus gydytojo pažymą), negalios atveju, kai asmenims nustatytas 0–25 proc. dalyvumo lygis arba nustatytas individualios pagalbos kompensacijos poreikis, įskaitant specialųjį priežiūros (pagalbos) ar slaugos poreikį);
. pervedamos į kompensacijų gavėjo asmeninę sąskaitą Lietuvos Respublikos teritorijoje ar užsienio šalyse esančiose mokėjimo įstaigose;
. kompensacijos už būsto šildymą ir karšto vandens ruošimą, kai naudojamos gamtinės dujos ar elektros energija, teikiamos piniginėmis lėšomis. Apskaičiuotos kompensacijos išmokamos kito mėnesio 10–25 dienomis po informacijos apie gyventojų suvartotus gamtinių dujų kiekius ar suvartotą elektros energijos kiekį gavimo iš gamtines dujas ar elektros energiją  tiekiančių ar administruojančių įmonių gavėjo pageidaujamu būdu:
. pervedamos į gavėjo asmeninę sąskaitą Lietuvos Respublikos teritorijoje ar užsienio šalyse esančiose mokėjimo įstaigose;
. pristatomos į namus pagal išmokos gavėjo  gyvenamąją vietą (vyresniems nei 80 metų asmenims, asmenims ligos atveju (pateikus gydytojo pažymą), negalios atveju, kai asmenims nustatytas 0–25 proc. dalyvumo lygis arba individualios pagalbos kompensacijos poreikis, įskaitant specialųjį priežiūros (pagalbos) ar slaugos poreikį);
.  Socialinių išmokų ir kompensacijų skyrius, kai būstui šildyti naudojama centralizuotai tiekiama šiluma, šildymo ir karšto vandens išlaidų bei geriamojo vandens išlaidų mėnesio apskaičiuotų kompensacijų sumas, perveda į įmonių, teikiančių energiją, geriamąjį ir karštą vandenį, atsiskaitomąsias sąskaitas bankuose per sutartyse numatytus terminus.
. Socialinių išmokų ir kompensacijų skyrius Piniginės socialinės paramos nepasiturintiems gyventojams įstatymo nustatyta tvarka sumoka daugiabučio namo butų savininkams, įgyvendinusiems ar įgyvendinantiems valstybės ir (ar) Savivaldybės remiamą daugiabučio namo atnaujinimo (modernizavimo) projektą ir turintiems teisę į būsto šildymo išlaidų kompensaciją, tenkančias kiekvieno mėnesio kredito ir palūkanų įmokas.
. Jeigu bendrai gyvenantiems asmenims arba vienam gyvenančiam asmeniui apskaičiuota socialinė pašalpa yra mažesnė kaip 1,45 euro, o būsto šildymo išlaidų, geriamojo vandens išlaidų ar karšto vandens išlaidų kompensacija mažesnė kaip 0,29 euro, socialinė pašalpa ir kompensacijos neišmokamos.
. Socialinių išmokų ir kompensacijų skyrius pateikia Savivaldybės administracijos Strateginio planavimo ir finansų skyriui ataskaitas apie lėšų piniginei socialinei paramai panaudojimą:
. pasibaigus ketvirčiui – iki kito ketvirčio pirmojo mėnesio 5 dienos;
. pasibaigus ataskaitiniams metams – iki kitų metų pirmojo mėnesio 5 dienos.

 SKYRIUS


. Socialinių išmokų ir kompensacijų skyrius, teikdamas piniginę socialinę paramą, privalo:
. derinti socialinės pašalpos teikimo bendrai gyvenantiems asmenims arba vieniems gyvenantiems asmenims, patiriantiems socialinę riziką (Piniginės socialinės paramos nepasiturintiems gyventojams įstatymo 2 straipsnio 14 dalyje nurodyti asmenys), formas – nepinigine forma ir pinigais. Socialinės pašalpos dydis pinigais negali viršyti 50 procentų paskirto socialinės pašalpos dydžio, išskyrus atvejus, kai atvejo vadybininkas, koordinuojantis atvejo vadybos procesą, rekomenduoja didesnę kaip 50 procentų paskirtos socialinės pašalpos sumą mokėti pinigais. Vadovaujantis atvejo vadybininko pateikta rekomendacija nepinigine forma teikiama socialinė pašalpa gali būti pervedama į socialines korteles, apmokamos įmonių, tiekiančių energiją, kurą, geriamąjį ir karštą vandenį, sąskaitos. Pagal kitų institucijų (policijos, seniūnijos specialistų) pateiktą informaciją arba bendruomenės narių pagrįstus pranešimus apie vieną gyvenantį asmenį ar bendrai gyvenančius asmenis, neturinčius vaikų, kurie socialinę pašalpą naudoja ne pagal paskirtį (piktnaudžiauja alkoholiu, psichotropinėmis medžiagomis, azartiniais lošimais ir kt.) Paramos teikimo komisijos sprendimu socialinė pašalpa teikiama nepinigine forma ir tais atvejais, kai asmeniui (-ims) nėra paskirtas atvejo vadybininkas ar socialinis darbuotojas;
. kompensacijas bendrai gyvenantiems asmenims arba vieniems gyvenantiems asmenims, patiriantiems socialinę riziką, teikti pervedant nustatytas sumas į fizinių asmenų ar įmonių, tiekiančių energiją, kurą, geriamąjį ir karštą vandenį, atsiskaitomąsias sąskaitas bankuose;
. socialinę pašalpą 6 mėnesius skirti tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą, formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus), bet ne ilgiau kaip iki 24 metų amžiaus, įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą laikotarpiu ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, pasirenkant ar derinant jos teikimo formą (-as) (pinigais ir (ar) nepinigine forma), o kompensacijų 6 mėnesius neteikti bendrai gyvenantiems asmenims ar 6 mėnesiams nutraukti jų teikimą gavus iš nelegalaus darbo kontrolę ir prevenciją vykdančių ar kitų institucijų informacijos apie piniginės socialinės paramos teikimo laikotarpiu nelegaliai gautas ar gaunamas pajamas ir (ar) nelegalų darbą, neteisėtą veiklą, susijusią su pajamų gavimu;
. neteikti 6 mėnesius socialinės pašalpos ir kompensacijų ar 6 mėnesiams nutraukti jų teikimą vienam gyvenančiam asmeniui, gavus iš nelegalaus darbo kontrolę ir prevenciją vykdančių ar kitų institucijų informacijos apie piniginės socialinės paramos teikimo laikotarpiu nelegaliai gautas ar gaunamas pajamas ir (ar) nelegalų darbą, neteisėtą veiklą, susijusią su pajamų gavimu;
. neskirti kompensacijų, nutraukti jų teikimą įsiskolinusiems už būsto šildymą, geriamąjį ar karštą vandenį bendrai gyvenantiems asmenims arba vienam gyvenančiam asmeniui, kurie nevykdo Piniginės socialinės paramos nepasiturintiems gyventojams įstatymo 25 straipsnio 8 punkte nustatytos pareigos (per mėnesį nuo prašymo-paraiškos dėl kompensacijų gavimo pateikimo dienos nesudarius sutarties dėl dalies skolos apmokėjimo su energijos, kuro, vandens tiekėjais, ir nevykdant sutartyje nurodytų įsipareigojimų);
. kilus pagrįstiems įtarimams dėl prašyme-paraiškoje pateiktų duomenų apie turimą turtą ir gaunamas pajamas arba patikrinimo metu kilus pagrįstam įtarimui, kad yra pateikti neteisingi duomenys arba jie nuslepiami, pareikalauti, kad bendrai gyvenantys asmenys arba vienas gyvenantis asmuo pateiktų banko sąskaitų išrašus už pajamų skaičiavimo laikotarpius, arba pareikalauti, kad deklaruotų turtą (įskaitant gaunamas pajamas) Lietuvos Respublikos gyventojų turto deklaravimo įstatymo nustatyta tvarka, ir informuoti nelegalaus darbo kontrolę ir prevenciją vykdančias institucijas dėl galimai nelegaliai gautų ar gaunamų pajamų ir (ar) nelegalaus darbo ar neteisėtos veiklos, susijusios su pajamų gavimu;
. kilus pagrįstų įtarimų dėl prašyme-paraiškoje pateiktų duomenų ir gavus informacijos iš kitų institucijų, tikrinti bendrai gyvenančių asmenų arba vieno gyvenančio asmens gyvenimo sąlygas, surašant buities ir gyvenimo sąlygų patikrinimo aktą, kurio pagrindu piniginė socialinė parama gali būti skiriama, neskiriama ar nutraukiamas jos mokėjimas;
. neturint galimybės savarankiškai atlikti buities ir gyvenimo sąlygų patikrinimo, kreiptis tarnybinės pagalbos į kitos savivaldybės administraciją arba teikti tarnybinę pagalbą kitos savivaldybės administracijai dėl buities ir gyvenimo sąlygų patikrinimo akto surašymo.
. Socialinių išmokų ir kompensacijų skyrius teikdamas piniginę socialinę paramą:
. darbingus nedirbančius (taip pat savarankiškai nedirbančius), nesimokančius darbingo amžiaus asmenis, gaunančius socialinę pašalpą, kurios dydis yra didesnis nei 0,1 valstybės remiamų 1,1 pajamų dydžio, pasitelkia visuomenei naudingai veiklai atlikti socialinės apsaugos ir darbo ministro įsakymu nustatyta tvarka, jeigu jie atsisako dalyvauti savivaldybės institucijos parengtoje užimtumo didinimo programoje, nevyriausybinių organizacijų ir kitų viešųjų ir privačiųjų juridinių asmenų vykdomose užimtumą skatinančiose programose ir (ar) projektuose ir nedalyvauja aktyvios darbo rinkos politikos priemonėse, ir socialinę pašalpą gauna ilgiau kaip 3 mėnesius iš eilės.
Asmenys, kuriems nebuvo pateiktas pasiūlymas dalyvauti užimtumo didinimo programoje ar kitose užimtumą skatinančiose veiklose, visuomenei naudingai veiklai atlikti nepasitelkiami.
Skiriant socialinę pašalpą, nurodoma visuomenei naudingos veiklos trukmė (valandomis), kuri  apskaičiuojama pagal paskutinį gautos socialinės pašalpos dydį:
. jei socialinės pašalpos dydis yra nuo 0,1 iki 0,5 valstybės remiamų 1,1 dydžio pajamų, veiklos trukmė yra 10 valandų per mėnesį;
. jei socialinės pašalpos dydis nuo 0,5 iki 1,1 valstybės remiamų pajamų dydžio, veiklos trukmė yra 20 valandų per mėnesį; 
. jei socialinės pašalpos dydis didesnis nei 1,1 valstybės remiamų pajamų dydžio, veiklos trukmė yra 30 valandų per mėnesį;
. paskelbtos valstybės lygio ekstremaliosios situacijos laikotarpiu asmenys visuomenei naudingai veiklai atlikti  nepasitelkiami;
. darbingo amžiaus darbingiems, bet nedirbantiems (taip pat savarankiškai nedirbantiems) asmenims nemažina socialinės pašalpos dydžio, ir nustatant Piniginės socialinės paramos nepasiturintiems gyventojams įstatymo 10 straipsnio 5 dalyje nurodytus laikotarpius, kai socialinės pašalpos dydis nebuvo mažinamas, neįskaičiuoja mėnesių esant bent vienam iš šių atvejų:
. jei jie nedirba dėl priežasčių, nurodytų Piniginės socialinės paramos nepasiturintiems gyventojams įstatymo 8 straipsnio 1 dalies 5–13 punktuose (įskaitant besimokančius asmenis, nepriklausomai nuo jų amžiaus, ar pateikusius gydytojo išvadą, kad negali atlikti visuomenei naudingos veiklos);
. jei jie Piniginės socialinės paramos nepasiturintiems gyventojams įstatymo 10 straipsnio 5 dalyje nurodytais socialinės pašalpos teikimo laikotarpiais negavo Užimtumo tarnybos ar kitos valstybės valstybinės įdarbinimo tarnybos pasiūlymo dirbti (įskaitant atvejus, kai buvo atsisakyta siūlomo darbo su pateisinama priežastimi) arba dalyvauti aktyvios darbo rinkos politikos priemonėse;
. jei jie Vyriausybės ar jos įgaliotos institucijos nustatyta tvarka dalyvauja Savivaldybės administracijos organizuojamoje visuomenei naudingoje veikloje ir (ar) Savivaldybės institucijos parengtoje užimtumo didinimo programoje, nevyriausybinių organizacijų ir kitų viešųjų ir privačiųjų juridinių asmenų vykdomose užimtumą skatinančiose programose ir (ar) projektuose.
. Socialinių išmokų ir kompensacijų skyrius, turėdamas bendrai gyvenančių asmenų arba vieno gyvenančio asmens buities ir gyvenimo sąlygų patikrinimo aktus, priima sprendimus:
. dėl socialinės pašalpos skyrimo bendrai gyvenantiems asmenims atskirai, kai Civilinio kodekso, Lietuvos Respublikos civilinio proceso kodekso ir kitų teisės aktų, reguliuojančių šeimos santykius, nustatyta tvarka nagrinėjamas pateiktas prašymas dėl santuokos ar įregistruotos partnerystės nutraukimo ar sutuoktinių gyvenimo skyrium, įskaitant atvejus, kai bylos nagrinėjimo metu yra ginčas, taip pat esant privalomosios mediacijos laikotarpiu. Socialinė pašalpa skiriama nevertinant kito sutuoktinio teisės į piniginę socialinę paramą, pajamų ir nuosavybės teise priklausančio turto ir apskaičiuojant bendrai gyvenančių asmenų vidutines mėnesio pajamas, jam tenkanti pajamų dalis nenustatoma;
. dėl būsto šildymo išlaidų kompensacijos skyrimo vienam gyvenančiam asmeniui arba bendrai gyvenantiems asmenims, jeigu jie deklaruoja gyvenamąją vietą jų nuosavybės teise turimame būste arba nuomojasi būstą, kuris Nekilnojamojo turto registre nėra įregistruotas kaip gyvenamosios patalpos arba atskira gyvenamoji patalpa, kai bendraturčių nuosavybės teisės dalys nėra nustatytos. Kompensacija teikiama ne ilgiau kaip  6 mėnesius per šildymo sezoną;
. dėl piniginės socialinės paramos skyrimo kaip vienam gyvenančiam asmeniui pilnamečiam vaikui (įvaikiui) iki 24 metų, kuris mokosi pagal bendrojo ugdymo programą (įskaitant laikotarpį nuo bendrojo ugdymo programos baigimo dienos iki tų pačių metų rugsėjo 1 dienos) ar pagal formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus) (įskaitant akademinių atostogų, suteiktų dėl ligos ar nėštumo ir gimdymo arba privalomosios pradinės karo tarnybos atlikimo, laikotarpį), kai mirė vienas iš jo tėvų (įtėvių), o kitas iš tėvų (įtėvių) gyvena atskirai ir išlaikymo neteikia;
. dėl būsto šildymo išlaidų kompensacijos skyrimo už būsto naudingąjį plotą, ne didesnį kaip 70 m2, vieniems gyvenantiems asmenims, sukakusiems senatvės pensijos amžių, vieniems gyvenantiems asmenims su negalia, netekusiems 60 procentų ir daugiau dalyvumo, deklaruojantiems gyvenamąją vietą ir gyvenantiems nuosavybės teise jiems priklausančiame gyvenamajame būste ir neturintiems kito nekilnojamojo turto, kai vieno gyvenančio asmens pajamos neviršija 3 valstybės remiamų pajamų dydžio; 
. dėl piniginės socialinės paramos skyrimo bendrai gyvenantiems asmenims, kurie nėra sudarę teismo patvirtintos sutarties dėl vaiko (įvaikio) materialinio išlaikymo arba dėl išlaikymo ir (ar) tėvystės nustatymo nesikreipė į teismą, arba dėl išlaikymo ir (ar) tėvystės nustatymo kreipėsi į teismą, bet tėvystė nebuvo nustatyta ir (ar) išlaikymas nebuvo priteistas, arba pareiškimas paliktas nenagrinėtas nesant galimybės nustatyti vaikui tėvystės ir (ar) priteisti išlaikymo, pateikus tai įrodančius dokumentus, ir asmenims, auginantiems vaikus, vyresnius negu 16 metų.
. Socialinių išmokų ir kompensacijų skyrius teikdamas piniginę socialinę paramą:
. socialinę pašalpą skiria tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą, formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus), bet ne ilgiau kaip iki 24 metų amžiaus, įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą, laikotarpiu ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, pasirenkant ar derinant jos teikimo formą (‑as) (pinigais ir (ar) nepinigine forma), o kompensacijų neteikia ar nutraukia jų teikimą, kol pareigos bus įvykdytos, jeigu bent vienas iš bendrai gyvenančių asmenų neišnaudoja visų teisėtų kitų pajamų gavimo galimybių (sudaryti teismo patvirtintą sutartį dėl vaiko (įvaikio) materialinio išlaikymo, kreiptis į Valstybinio socialinio draudimo fondo valdybos skyrių dėl išmokų, mokamų pagal Lietuvos Respublikos vaikų išlaikymo išmokų įstatymą, gauti teisės aktų nustatytas priklausančias išmokas ir (ar) pašalpas ir kita), socialiniams darbuotojams nesudaro galimybių tikrinti gyvenimo sąlygų, turimo turto ir užimtumo, Socialinių išmokų ir kompensacijų skyriaus reikalavimu nedeklaruoja turimo turto (įskaitant gaunamas pajamas). Jeigu vienas gyvenantis asmuo nevykdo šių pareigų, socialinė pašalpa ir kompensacijos neteikiamos ar nutraukiamas jų teikimas, kol šios pareigos bus įvykdytos. Asmeniui pateikus motyvuotą prašymą dėl piniginės socialinės paramos skyrimo, rekomendacijas teikia Paramos teikimo komisija;
. socialinę pašalpą skiria tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą, formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus), bet ne ilgiau kaip iki 24 metų amžiaus, įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą, laikotarpiu ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, pasirenkant ar derinant jos teikimo formą (‑as) (pinigais ir (ar) nepinigine forma), jeigu bent vienas iš bendrai gyvenančių asmenų nedalyvauja Savivaldybės administracijos organizuojamoje visuomenei naudingoje veikloje. Jeigu vienas gyvenantis asmuo nevykdo šios pareigos, socialinė pašalpa nutraukiama;
. neteikia 3 mėnesius piniginės socialinės paramos ar 3 mėnesiams nutraukia jos teikimą, jeigu bent vienas iš bendrai gyvenančių asmenų arba vienas gyvenantis asmuo nedalyvauja Savivaldybės administracijos parengtoje užimtumo didinimo programoje. Šiuo atveju socialinė pašalpa skiriama vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą, formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus), bet ne ilgiau kaip iki 24 metų amžiaus, įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą, laikotarpiu ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos. Ši nuostata netaikoma, jei asmuo pasitelktas visuomenei naudingai veiklai atlikti;
. neteikia 6 mėnesius piniginės socialinės paramos ar 6 mėnesiams nutraukia jos teikimą, o socialinę pašalpą skiria vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą, formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus), bet ne ilgiau kaip iki 24 metų amžiaus, įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą, laikotarpiu ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, jei darbingo amžiaus darbingas asmuo arba darbingo amžiaus darbingi bendrai gyvenantys asmenys, dirbantys savarankiškai ir (ar) vykdantys nekilnojamųjų daiktų pardavimo ir (ar) nuomos veiklą, kuriems per 24 mėnesių laikotarpį iki kreipimosi dėl piniginės socialinės paramos ilgiau kaip 6 mėnesius buvo teikiama piniginė socialinė parama (mokėjimo laikotarpiai skaičiuojami sudedant laikotarpius, kuriais buvo teikiama piniginė socialinė parama), prašyme-paraiškoje nurodo, kad iš vykdomos veiklos gavo mažesnes už minimaliąją mėnesinę algą vidutines pajamas per mėnesį, išskyrus atvejus, kai pateikiami dokumentai, pateisinantys veiklos nevykdymą dėl ligos, nėštumo, kito asmens slaugos, mokymosi;
. turėdamas bendrai gyvenančių asmenų arba vieno gyvenančio asmens buities ir gyvenimo sąlygų patikrinimo aktą, neteikia kompensacijų ar nutraukia jų teikimą, jeigu bendrai gyvenantys asmenys arba vienas gyvenantis asmuo deklaruoja gyvenamąją vietą būste arba jį išsinuomoja, bet jame faktiškai negyvena, arba kartu su vienu gyvenančiu asmeniu arba bendrai gyvenančiais asmenimis būste nuolat faktiškai gyvena asmuo (asmenys), kuris (kurie) nėra deklaravęs (deklaravę) gyvenamosios vietos būste arba jo nesinuomoja, išskyrus asmenis, kuriems nustatytas individualios pagalbos kompensacijos poreikis, įskaitant ir specialųjį priežiūros (pagalbos) ar slaugos  poreikį, ir šie asmenys gyvena pas juos prižiūrinčius asmenis arba prižiūrintys asmenys gyvena pas asmenis, kuriems nustatytas individualios pagalbos kompensacijos poreikis, įskaitant specialųjį priežiūros (pagalbos) ar slaugos poreikį;
. turėdamas bendrai gyvenančių asmenų arba vieno gyvenančio asmens buities ir gyvenimo sąlygų patikrinimo aktą, šildymo sezono metu kompensacijas teikia tik gyvenamąją vietą būste deklaravusiems arba jį nuomojantiems ir faktiškai tame būste gyvenantiems bendrai gyvenantiems asmenims, vienam gyvenančiam asmeniui arba bendrai gyvenančių asmenų grupėms. Asmenims, deklaravusiems gyvenamąją vietą tame pačiame būste, tačiau jame negyvenantiems, kompensacijos neteikiamos, teisė į jas nenustatoma, jei pateikiama informacija ir dokumentai apie jų faktinę gyvenamąją vietą (būsto savininko pateikta informacija apie jo faktinę gyvenamąją vietą, kito būsto nuomos sutartis, buities ir gyvenimo sąlygų patikrinimo aktas faktinės gyvenamosios vietos adresu toje pačioje ar kitoje savivaldybėje, pažyma apie darbo vietą ar mokymąsi kitame mieste ir kt.);
. neteikia 3 mėnesius piniginės socialinės paramos ar 3 mėnesiams nutraukia jos teikimą bendrai gyvenantiems asmenims, jeigu bent vienas iš bendrai gyvenančių asmenų pagal Lietuvos Respublikos socialinės apsaugos ir darbo ministerijos patvirtintą prašymo-paraiškos formą ir jos priedus pateikia ne visą ar neteisingą informaciją, įrodančią bendrai gyvenančių asmenų teisę gauti piniginę socialinę paramą, ir būtinus piniginei socialinei paramai gauti dokumentus ir (ar) per mėnesį nepraneša apie materialinės padėties pasikeitimą ar atsiradusias aplinkybes, turinčius įtakos teisei į piniginę socialinę paramą arba piniginės socialinės paramos dydžiui, išskyrus atvejį, kai dėl šių nuostatų nevykdymo nesusidarė piniginės socialinės paramos permoka – išmokėta ne didesnė, negu apskaičiuota, įvertinus atsiradusias aplinkybes, piniginė socialinė parama arba piniginės socialinės paramos permoka buvo grąžinta ar asmens raštu pateiktu sutikimu yra išskaičiuojama  dalimis daugiau kaip po 20 procentų mokėtinos sumos per mėnesį ar grąžinama pagal Socialinių išmokų ir kompensacijų skyriaus ir skolininko sudarytą skolos susitarimą. Šiuo atveju socialinė pašalpa skiriama vaikams (įvaikiams), įskaitant pilnamečius vaikus (įvaikius), jei jie mokosi pagal bendrojo ugdymo programą, formaliojo profesinio mokymo programą ar jos modulį arba studijuoja aukštojoje mokykloje (išskyrus klausytojus) bet ne ilgiau kaip iki 24 metų amžiaus, įskaitant asmenis akademinių atostogų, suteiktų dėl ligos ar nėštumo ir gimdymo arba atlikti privalomąją pradinę karo tarnybą, laikotarpiu ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos;
. neteikia 3 mėnesius piniginės socialinės paramos ar 3 mėnesiams nutraukia jos teikimą vienam gyvenančiam asmeniui, jeigu jis pagal Lietuvos Respublikos socialinės apsaugos ir darbo ministerijos patvirtintą prašymo-paraiškos formą ir jos priedus pateikia ne visą ar neteisingą informaciją, įrodančią asmens teisę gauti piniginę socialinę paramą, ir būtinus piniginei socialinei paramai gauti dokumentus ir (ar) per mėnesį nepraneša apie materialinės padėties pasikeitimą ar atsiradusias aplinkybes, turinčius įtakos teisei į piniginę socialinę paramą arba piniginės socialinės paramos dydžiui, išskyrus atvejį, kai dėl šių nuostatų nevykdymo nesusidarė piniginės socialinės paramos permoka – išmokėta ne didesnė, negu apskaičiuota, įvertinus atsiradusias aplinkybes, piniginė socialinė parama arba piniginės socialinės paramos permoka buvo grąžinta ar asmens raštu pateiktu sutikimu yra išskaičiuojama dalimis daugiau kaip po 20 procentų mokėtinos sumos per mėnesį ar grąžinama pagal Socialinių išmokų ir kompensacijų skyriaus ir skolininko sudarytą skolos susitarimą;
. neteikia 6 mėnesius piniginės socialinės paramos, jeigu bendrai gyvenantys asmenys arba vienas gyvenantis asmuo per 6 mėnesius iki mėnesio nuo kurio skiriama piniginė socialinė parama perleido nuosavybėn kitam asmeniui Piniginės socialinės paramos nepasiturintiems gyventojams įstatymo 14 straipsnio 1 dalies 1–8 punktuose nurodytą turtą, kurio vertė didesnė kaip piniginių lėšų normatyvas, nustatytas Piniginės socialinės paramos nepasiturintiems gyventojams įstatyme, ir kreipdamiesi (kreipdamasis) dėl piniginės socialinės paramos prašyme-paraiškoje nenurodė gautų piniginių lėšų ar už jas įsigyto naujo turto, išskyrus atvejus, kai turtą asmuo ar bendrai gyvenantys asmenys perleido (padovanojo) vaikams, anūkams, tėvams, kai turtas perleidžiamas kitam asmeniui už išlaikymą iki gyvos galvos;
. neteikia 6 mėnesius piniginės socialinės paramos ar 6 mėnesius nutraukia jos teikimą, jeigu bendrai gyvenantys asmenys arba vienas gyvenantis asmuo piniginės socialinės paramos teikimo laikotarpiu nuosavybės teise įgijo privalomą registruoti turtą, kurio vertė didesnė kaip piniginių lėšų normatyvas, nustatytas Piniginės socialinės paramos nepasiturintiems gyventojams įstatymo, išskyrus paveldėtą, gautą dovanų turtą ar įgytą turtą už išlaikymą iki gyvos galvos, arba nuosavybės teise turimą privalomą registruoti turtą, kurio vertė didesnė kaip piniginių lėšų normatyvas, nustatytas Piniginės socialinės paramos nepasiturintiems gyventojams įstatyme, perleido nuosavybėn kitam asmeniui už lėšų sumą, mažesnę kaip pusė šio turto vertės, apskaičiuotos vadovaujantis Piniginės socialinės paramos nepasiturintiems gyventojams įstatymo nustatyta tvarka, išskyrus atvejus, kai turtą pareiškėjas ar bendrai gyvenantys asmenys perleido (padovanojo) vaikams, anūkams, tėvams, kai turtas perleidžiamas kitam asmeniui už išlaikymą iki gyvos galvos, kai turtas parduodamas iš varžytinių, kai turtas yra netinkamas eksploatuoti;
. esant poreikiui, papildomai apklausia asmenis, kurie kreipiasi dėl piniginės socialinės paramos skyrimo ar gauna šią paramą, tikrina jų pateiktus dokumentus ir reikalauja papildomų duomenų, įrodančių bendrai gyvenančių asmenų arba vieno gyvenančio asmens teisę į piniginę socialinę paramą;
. nereikalauja iš piniginę socialinę paramą gaunančių bendrai gyvenančių asmenų arba vieno gyvenančio asmens iš naujo pateikti tų duomenų, kurie iki pakartotinio kreipimosi yra nepasikeitę.
. Pareiškėjams pateikus motyvuotus prašymus ir esant poreikiui turėdama surašytus pareiškėjų buities ir gyvenimo sąlygų patikrinimo aktus, patikrinus jų gyvenimo sąlygas, Paramos teikimo komisija teikia rekomendacijas piniginei socialinei paramai teikti išimties tvarka:
. dėl socialinės pašalpos skyrimo, jeigu vidutinės pajamos, tenkančios vienam iš bendrai gyvenančių asmenų, arba vieno gyvenančio asmens pajamos per mėnesį yra mažesnės kaip 1,1 valstybės remiamų pajamų dydžio, tačiau bendrai gyvenančių asmenų arba vieno gyvenančio asmens nuosavybės teise turimo turto, nurodyto Piniginės socialinės paramos nepasiturintiems gyventojams įstatyme, vertė viršija turto vertės normatyvą, arba bent vienas vyresnis kaip 18 metų bendrai gyvenantis asmuo ar vaikas (įvaikis) nuo 16 iki 18 metų, ar vienas gyvenantis asmuo neatitinka nė vienos iš Piniginės socialinės paramos nepasiturintiems gyventojams įstatyme nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą;
. dėl kompensacijų skyrimo, jeigu išlaidos už būsto šildymą ir už faktinį geriamojo vandens ir (ar) karšto vandens kiekį atitinka Piniginės socialinės paramos nepasiturintiems gyventojams įstatyme nustatytus kompensuojamus dydžius, tačiau bendrai gyvenančių asmenų arba vieno gyvenančio asmens nuosavybės teise turimo turto, nurodyto Piniginės socialinės paramos nepasiturintiems gyventojams įstatyme, vertė viršija turto vertės normatyvą, arba bent vienas vyresnis kaip 18 metų bendrai gyvenantis asmuo ar vaikas (įvaikis) nuo 16 iki 18 metų, ar vienas gyvenantis asmuo neatitinka nė vienos iš Piniginės socialinės paramos nepasiturintiems gyventojams įstatyme nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą;
. dėl socialinės pašalpos skyrimo (ne ilgiau kaip šešis mėnesius per kalendorinius metus), jeigu vieno iš bendrai gyvenančių asmenų arba vieno gyvenančio asmens vidutinės pajamos per mėnesį yra lygios 1,1 valstybės remiamų pajamų dydžio arba bendrai gyvenančių asmenų arba vieno gyvenančio asmens vidutinės pajamos per mėnesį ne daugiau kaip 50 procentų viršija 1,1 valstybės remiamų pajamų dydžio, arba apskaičiuota socialinė pašalpa yra mažesnė už Piniginės socialinės paramos nepasiturintiems gyventojams įstatymo 22 straipsnio 9 dalyje nustatytą dydį ir kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų, išskyrus asmenis su negalia, atitinka bent vieną iš Piniginės socialinės paramos nepasiturintiems gyventojams įstatyme nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į socialinę paramą: vienam gyvenančiam asmeniui ir dviem bendrai gyvenantiems asmenims – 25 procentų valstybės remiamų pajamų dydžio; trims ir keturiems bendrai gyvenantiems asmenims – 50 procentų valstybės remiamų pajamų dydžio; penkiems ir daugiau bendrai gyvenantiems asmenims – 70 procentų valstybės remiamų pajamų dydžio;
. dėl būsto šildymo išlaidų kompensacijos skyrimo, jeigu daugiabučio namo buto savininkas, kuris kreipiasi dėl būsto šildymo išlaidų kompensacijų, nedalyvavo svarstant ir priimant sprendimą susirinkime dėl daugiabučio namo atnaujinimo (modernizavimo) projekto įgyvendinimo pagal Lietuvos Respublikos Vyriausybės patvirtintą daugiabučių namų atnaujinimo (modernizavimo) programą ar ją atitinkančią Savivaldybės tarybos patvirtintą programą, jeigu toks sprendimas svarstomas ir priimamas, ir nedalyvauja įgyvendinant šį projektą;
. dėl piniginės socialinės paramos skyrimo bendrai gyvenantiems asmenims arba vienam gyvenančiam asmeniui, jeigu jie trumpiau kaip 3 mėnesius registruoti Užimtumo tarnyboje ar kitos valstybės valstybinėje įdarbinimo tarnyboje, kai jie laikotarpiu, už kurį skiriama ir (ar) mokama piniginė socialinė parama, nutraukė registraciją Užimtumo tarnyboje ar kitos valstybės valstybinėje įdarbinimo tarnyboje, ir buvo nutrauktas piniginės socialinės paramos teikimas;
. dėl piniginės socialinės paramos skyrimo (neskyrimo) bendrai gyvenantiems asmenims ar vieniems gyvenantiems asmenims Aprašo 28.1  papunktyje nurodytu atveju.
. Socialinių išmokų ir kompensacijų skyrius, atsižvelgęs į Paramos teikimo komisijos pateiktą rekomendaciją, priima sprendimą skirti ar neskirti  piniginę socialinę paramą išimties tvarka.

. Dėl periodinių, sąlyginių, tikslinių, vienkartinių pašalpų skyrimo asmenys, nurodyti Aprašo 3 punkte, kreipiasi į Socialinių išmokų ir kompensacijų skyrių, užpildo prašymą, kuriame išsamiai aprašo savo socialinę padėtį, nurodo aplinkybes, dėl kurių prašo pašalpos, ir pateikia jai skirti reikiamus dokumentus. Vienkartinei pašalpai asmenims, sukakusiems 100 metų amžių, gauti prašymus pateikti gali ir artimieji giminaičiai. Trūkstami dokumentai pateikiami ne vėliau kaip per vieną mėnesį nuo prašymo pateikimo dienos arba, kai pajamos apskaičiuojamos piniginės socialinės paramos nepasiturintiems gyventojams įstatymo 18 straipsnio 1 dalies 2 punkte nustatyta tvarka, ne vėliau kaip per 2 mėnesius nuo prašymo pateikimo dienos.  Socialinių išmokų ir kompensacijų skyrius, įvertinęs pateiktą prašymą ir prie jo pridėtus reikalingus dokumentus Aprašo 33 punkte nurodytoms pašalpoms skirti, teikia  parengtą medžiagą svarstyti Paramos teikimo komisijai. Jeigu asmenys neatitinka Aprašo 33 punkte nurodytų sąlygų ar per nustatytą terminą nepateikia trūkstamų dokumentų, jų prašymai  svarstyti Paramos teikimo komisijai neteikiami, o Socialinių išmokų ir kompensacijų skyrius priima sprendimą neskirti pašalpų.
. Pareiškėjams pateikus motyvuotus prašymus, Socialinių išmokų ir kompensacijų skyrius skiria šias pašalpas:
. asmenims, sukakusiems 100 metų amžių, 500 Eur dydžio vienkartinę pašalpą Šiaulių miesto savivaldybės gyventojo jubiliejinei sukakčiai paminėti, jeigu asmuo ne mažiau kaip 12 mėnesių deklaravęs gyvenamąją vietą Šiaulių miesto savivaldybėje, o dėl jos skyrimo kreipiasi praėjus ne daugiau kaip 12 mėnesių nuo 100 metų sukakties dienos;
. iš laisvės atėmimo bausmės atlikimo vietų paleistiems asmenims, atlikusiems ne trumpesnę kaip 3 mėnesių bausmę (netaikoma arešto bausmę atlikusiems asmenims) 1,1 valstybės remiamų pajamų dydžio vienkartinę pašalpą, jeigu asmuo pateikia pranešimo apie asmens paleidimą iš pataisos įstaigos formą, kurioje nurodytas bausmės atlikimo laikas, ir asmuo dėl vienkartinės pašalpos kreipiasi ne vėliau kaip per 2 mėnesius nuo paleidimo iš pataisos įstaigos dienos. Vienkartinė pašalpa iš pataisos įstaigos paleistam asmeniui išmokama per 24 val. nuo prašymo ir reikiamų dokumentų pateikimo dienos, pervedant ją į pašalpos gavėjo asmeninę sąskaitą Lietuvos Respublikos teritorijoje ar užsienio šalyje esančioje mokėjimo įstaigoje. Jeigu vienkartinės pašalpos mokėjimo diena sutampa su nedarbo diena (šeštadieniu, sekmadieniu ar švenčių diena), ši pašalpa mokama pirmąją darbo dieną, einančią po nedarbo dienos (šeštadienio, sekmadienio ar švenčių dienos);
. vienkartinę pašalpą asmens dokumentams tvarkyti asmenims, neturintiems galiojančių asmens dokumentų ir dėl to negalintiems gauti socialinių garantijų, kai jų pajamos  neviršija 1,5 valstybės remiamų pajamų dydžio vienam asmeniui. Mokama suma, kuri nurodyta kompetentingos įstaigos pateiktoje sąskaitoje faktūroje, bet ne didesnė nei 0,3 valstybės remiamų pajamų dydžio;
. sąlyginę pašalpą asmenims, kurie nuomojasi Savivaldybei nuosavybės teise priklausančias gyvenamąsias patalpas (išskyrus asmenis, kurie yra atleidžiami nuo socialinio būsto nuomos mokesčio Savivaldybės administracijos direktoriaus įsakymu), kai būste gyvenamąją vietą deklaravusių  asmenų ir jų bendrai gyvenančių asmenų pajamos vienam asmeniui neviršija 3 valstybės remiamų pajamų dydžio, ir kiekvienas vyresnis kaip 18 metų bendrai gyvenantis asmuo atitinka bent vieną iš Piniginės socialinės paramos nepasiturintiems gyventojams įstatymo 8 straipsnio 1 dalyje nurodytų sąlygų, kurioms esant bendrai gyvenantys asmenys  turi teisę į piniginę socialinę paramą. Mokama nustatyto nuomos mokesčio 50 proc. dydžio suma, tik kai gavėjas yra sumokėjęs likusią dalį (ne vėliau nei iki kalendorinių metų pabaigos);
. sąlyginę pašalpą asmenims už komunalinių atliekų surinkimą ir tvarkymą, kai asmuo yra sumokėjęs ne mažiau kaip 50 proc. dydžio nustatytos metinės rinkliavos, jei vieno gyvenančio asmens pajamos neviršija 3 valstybės remiamų pajamų dydžio, o bendrai gyvenančių asmenų pajamos neviršija 2 valstybės remiamų pajamų dydžio vienam asmeniui ir kiekvienas vyresnis kaip 18 metų bendrai gyvenantis asmuo atitinka bent vieną iš Piniginės socialinės paramos nepasiturintiems gyventojams įstatymo 8 straipsnio 1 dalyje nurodytų sąlygų, kurioms esant bendrai gyvenantys asmenys turi teisę į piniginę socialinę paramą. Pateikus prašymą ne vėliau kaip iki kalendorinių metų pabaigos, likusi mokėtina einamųjų metų rinkliavos dydžio suma yra pervedama Šiaulių regiono atliekų tvarkymo centrui.
. Pareiškėjams pateikus motyvuotus prašymus ir esant poreikiui, turėdama surašytus pareiškėjų buities ir gyvenimo sąlygų patikrinimo aktus Paramos teikimo komisija priima sprendimus:
. dėl periodinės pašalpos skyrimo (ne ilgiau kaip 6 mėnesius per kalendorinius metus) asmenims (asmenims su negalia, senatvės pensijos amžių sukakusiems asmenims, asmenims, vieniems auginantiems vaikus, kai vaikams yra nustatytas išlaikymas ir išnaudotos galimybės jį gauti, asmenims, prižiūrintiems ar slaugantiems savo artimą giminaitį), kurių pajamos (socialinė pašalpa į pajamas neįskaitoma) vienam asmeniui neviršija 1,1 valstybės remiamų pajamų dydžio per mėnesį, ir kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš Piniginės socialinės paramos nepasiturintiems gyventojams įstatyme nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į socialinę paramą. Mokama vienam gyvenančiam asmeniui ir dviem bendrai gyvenantiems asmenims 35 procentų valstybės remiamų pajamų dydžio, trims ir keturiems bendrai gyvenantiems asmenims – 50 procentų valstybės remiamų pajamų dydžio, penkiems ir daugiau asmenų – 70 procentų valstybės remiamų pajamų dydžio suma;
. dėl sąlyginės pašalpos skyrimo asmenims gydymo ir reabilitacijos išlaidoms padengti, pradėjusiems gydytis nuo priklausomybės ligų, pervedant lėšas tiesiogiai į priklausomybės ligų gydymo ar reabilitacijos paslaugas teikiančios įstaigos sąskaitą pagal pateiktą sąskaitą faktūrą ar išankstinio apmokėjimo dokumentą. Mokama ne daugiau kaip vieną kartą per metus iki 4 valstybės remiamų pajamų dydžio suma;
. dėl sąlyginės pašalpos skyrimo asmenims, kurie dalyvauja visuomenei naudingoje veikloje ne savo gyvenamosios vietos teritorijoje, viešojo transporto išlaidoms apmokėti. Mokama suma iki 0,1 valstybės remiamų pajamų dydžio per mėnesį;
. dėl sąlyginės pašalpos skyrimo asmenims, kai dviejų bendrai gyvenančių asmenų pajamos neviršija 3 valstybės remiamų pajamų dydžio vienam asmeniui, o trijų ir daugiau bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui per mėnesį ir kiekvienas vyresnis kaip 18 metų bendrai gyvenantis asmuo atitinka bent vieną iš Piniginės socialinės paramos nepasiturintiems gyventojams įstatymo 8 straipsnio 1 dalyje nurodytų sąlygų, kurioms esant bendrai gyvenantys asmenys turi teisę į piniginę socialinę paramą. Skiriama vaikų, lankančių kultūros ir sporto centrų, klubų užsiėmimus po pamokų ir neformaliojo vaikų švietimo (išskyrus ikimokyklinio ir priešmokyklinio) programas, kurias įgyvendina neformaliojo vaikų švietimo mokyklos arba Savivaldybės akredituoti laisvieji mokytojai, kiti švietimo tiekėjai, paslaugoms apmokėti mokslo metais iki 1,5 valstybės remiamų pajamų dydžio kiekvienam vaikui;
. dėl tikslinės pašalpos skyrimo asmenims, kai dviejų bendrai gyvenančių asmenų pajamos neviršija 3 valstybės remiamų pajamų dydžio vienam asmeniui, o trijų ir daugiau bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui per mėnesį, ir kiekvienas vyresnis kaip 18 metų bendrai gyvenantis asmuo atitinka bent vieną iš Piniginės socialinės paramos nepasiturintiems gyventojams įstatymo 8 straipsnio 1 dalyje nurodytą sąlygų, kurioms esant bendrai gyvenantys asmenys turi teisę į piniginę socialinę paramą. Skiriama vaikų, lankančių kultūros ir sporto centrų, klubų užsiėmimus po pamokų ir neformaliojo vaikų švietimo (išskyrus ikimokyklinio ir priešmokyklinio) programas, kurias įgyvendina neformaliojo vaikų švietimo mokyklos arba Savivaldybės akredituoti laisvieji mokytojai, kiti švietimo tiekėjai, lavinimo priemonėms įsigyti mokslo metais iki 1,1 valstybės remiamų pajamų dydžio kiekvienam vaikui;
. dėl tikslinės pašalpos skyrimo asmenims, jei vieno gyvenančio asmens pajamos neviršija 3 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui ir kiekvienas vyresnis kaip 18 metų bendrai gyvenantis asmuo atitinka bent vieną iš Piniginės socialinės paramos nepasiturintiems gyventojams įstatymo 8 straipsnio 1 dalyje nurodytų sąlygų, kurioms esant bendrai gyvenantys asmenys turi teisę į piniginę socialinę paramą, įsiskolinimams už būstą (geriamąjį ir karštą vandenį, elektros energiją, dujas, šiluminę energiją) padengti ar daliai skolos sumokėti, kai skolos susidarė dėl objektyvių, pateisinamų priežasčių. Mokama suma iki 4 valstybės remiamų pajamų dydžio per kalendorinius metus;
. dėl tikslinės pašalpos skyrimo vieniems gyvenantiems asmenims su negalia, netekusiems 60 procentų ar daugiau dalyvumo, vieniems gyvenantiems asmenims, sukakusiems senatvės pensijos amžių, kai asmeniui tenkančios pajamos neviršija 2,5 valstybės remiamų pajamų dydžio, įsiskolinimams daugiabučio namo administratoriui ar daugiabučio namo gyventojų bendrijai padengti ar daliai skolos sumokėti, kai skolos susidarė dėl objektyvių, pateisinamų priežasčių. Mokama suma iki 2 valstybės remiamų pajamų dydžio per kalendorinius metus;
. dėl vienkartinės pašalpos skyrimo asmenims gydymosi išlaidoms kompensuoti ligos atveju, pateikus receptus nekompensuojamiems vaistams įsigyti ir jų apmokėjimo čekius ar gydymo įstaigos išduotą pažymą apie reikalingų medicininių priemonių įsigijimą, jei vieno gyvenančio asmens pajamos neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma iki 3 valstybės remiamų pajamų dydžio, dėl jos skyrimo dalimis galima kreiptis ne daugiau kaip 3 kartus per kalendorinius metus. Nurodyti dokumentai pašalpai skirti pateikiami už ne ilgesnį nei 4 mėnesių laikotarpį iki kreipimosi dienos;
. dėl vienkartinės pašalpos skyrimo asmenims techninės pagalbos ar ortopedijos priemonių išlaidoms kompensuoti, jeigu jos nėra kompensuojamos iš privalomojo sveikatos draudimo fondo lėšų, vaikų akinių įsigijimo išlaidų kompensacijai, pateikus gydymo įstaigos išduotą pažymą ir patirtas išlaidas įrodančius dokumentus, jei vieno gyvenančio asmens pajamos neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma iki 3 valstybės remiamų pajamų dydžio, dėl kurios skyrimo dalimis galima kreiptis ne daugiau kaip 3 kartus per kalendorinius metus. Akinių rėmeliams kompensuojama suma neviršijanti 0,2 valstybės remiamų pajamų dydžio. Nurodyti dokumentai pašalpai skirti pateikiami už ne ilgesnį nei 4 mėnesių laikotarpį iki kreipimosi dienos;
. dėl vienkartinės pašalpos skyrimo suaugusiųjų akinių įsigijimo išlaidų kompensacijai, pateikus gydytojo išduotą receptą ar optometrininko akinių parinkimo kortelę ir patirtas išlaidas įrodančius dokumentus, jei vieno gyvenančio asmens pajamos neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma iki 1 valstybės remiamų pajamų dydžio. Akinių rėmeliams kompensuojama suma neviršijanti 0,2 valstybės remiamų pajamų dydžio. Nurodyti dokumentai pašalpai skirti pateikiami už ne ilgesnį nei 4 mėnesių laikotarpį iki kreipimosi dienos;
. dėl vienkartinės pašalpos skyrimo kelionės išlaidoms kompensuoti asmenims, vykstantiems į kitose savivaldybėse esančias gydymo įstaigas (netaikoma vykstantiems mokamoms paslaugoms gauti), jeigu gydymo paslaugos neteikiamos Šiaulių mieste, jei vieno gyvenančio asmens pajamos neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma, kuri yra nurodyta kompetentingos įstaigos pateiktoje sąskaitoje faktūroje, ar pateikus kelionės bilietus (išskyrus miestų viešojo transporto bilietus) ir (ar) degalų įsigijimo kvitus ir siuntimą vykti į gydymo įstaigą, bet ne didesnė nei 3 valstybės remiamų pajamų dydžio, dėl kurios skyrimo dalimis galima kreiptis ne daugiau kaip 3 kartus per kalendorinius metus. Nurodyti dokumentai pašalpai skirti pateikiami už ne ilgesnį nei 4 mėnesių laikotarpį iki kreipimosi dienos;
. dėl vienkartinės pašalpos skyrimo asmenims, nukentėjusiems nuo gaisro ar stichinės nelaimės, padariusios žalą Šiaulių miesto savivaldybės teritorijoje nuosavybės teise priklausančiam neapdraustam turtui, gyvenamajam būstui, kuriame asmuo ar bendrai gyvenantys asmenys deklaruoja gyvenamąją vietą, jei tai yra vienintelis gyvenamasis būstas, jei vieno gyvenančio asmens pajamos per mėnesį  neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 3 valstybės remiamų pajamų dydžio vienam asmeniui. Pateikus priešgaisrinės tarnybos, kitų kompetentingų institucijų išduotas pažymas apie patirtas išlaidas ar patirtus nuostolius, mokama suma iki 16 valstybės remiamų pajamų dydžio;
. dėl vienkartinės pašalpos skyrimo asmenims, kurie gydosi tam skirtose gydymosi ar reabilitacijos įstaigose nuo priklausomybės ar užkrečiamųjų ligų ne trumpiau nei 2 mėnesius, minimaliesiems poreikiams tenkinti, jei vieno gyvenančio asmens pajamos neviršija 3 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma iki 2 valstybės remiamų pajamų dydžio, dėl jos skyrimo dalimis galima kreiptis ne daugiau kaip 3 kartus per kalendorinius metus;
. dėl vienkartinės pašalpos skyrimo asmenims (vieniems gyvenantiems asmenims su negalia ar bendrai gyvenantiems dviem asmenims su negalia, kuriems nustatytas ne didesnis nei 25 procentų dalyvumo lygis, asmenims su negalia, vieniems auginantiems vaikus ir, vadovaujantis Piniginės socialinės paramos nepasiturintiems gyventojams įstatymo 25 straipsnio 1 punktu, išnaudojusiems visas teisėtas kitų pajamų gavimo galimybes) būtiniausiai buitinei technikai (šaldytuvui, viryklei, skalbimo mašinai) įsigyti (sugedus turėtai), jei vieno gyvenančio asmens pajamos neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma iki 3 valstybės remiamų pajamų dydžio, pateikus patirtas išlaidas įrodančius dokumentus ar išankstinio apmokėjimo sąskaitą. Nurodyti dokumentai pašalpai skirti pateikiami už ne ilgesnį nei 4 mėnesių laikotarpį iki kreipimosi dienos;
. dėl vienkartinės pašalpos skyrimo asmenims (vieniems ar dviem bendrai gyvenantiems asmenims su negalia; asmenims, gaunantiems senatvės pensiją; asmenims, vieniems auginantiems vaikus ir, vadovaujantis Piniginės socialinės paramos nepasiturintiems gyventojams įstatymo 25 straipsnio 1 punktu, išnaudojusiems visas teisėtas kitų pajamų gavimo galimybes) vandentiekiui sutvarkyti (po įvykusios vandentiekio ar kanalizacijos vamzdžių avarijos), pelėsiams naikinti, kaminų, krosnių remontui, elektros instaliacijai įrengti (po įvykusio avarinio gedimo), būtiniausiems remonto darbams (įvykusios avarijos padariniams pašalinti), jei vieno gyvenančio asmens pajamos neviršija 3,5 valstybės remiamų pajamų dydžio, o bendrai gyvenančių asmenų pajamos neviršija 2,5 valstybės remiamų pajamų dydžio vienam asmeniui. Mokama suma iki 3 valstybės remiamų pajamų dydžio, pateikus išlaidas įrodančius dokumentus. Nurodyti dokumentai pašalpai skirti pateikiami už ne ilgesnį nei 4 mėnesių laikotarpį iki kreipimosi dienos;
. dėl vienkartinės pašalpos minimaliems poreikiams užtikrinti skyrimo Ukrainos gyventojams, esantiems Lietuvos Respublikoje dėl Rusijos Federacijos karinių veiksmų Ukrainoje, jeigu jie kreipimosi dėl vienkartinės pašalpos metu faktiškai gyvena Šiaulių miesto savivaldybės teritorijoje ir yra užsiregistravę Migracijos departamente prie Lietuvos Respublikos vidaus reikalų ministerijos (toliau – Migracijos departamentas). Vienkartinė pašalpa skiriama vienam gyvenančiam asmeniui ar bendrai gyvenantiems asmenims, nevykdantiems darbinės veiklos Lietuvos Respublikoje ar kitoje Europos Sąjungos šalyje narėje ir negaunantiems socialinės pašalpos. Vienkartinės pašalpos dydis vienam gyvenančiam asmeniui yra 1,4 valstybės remiamų pajamų dydžio (VRP). Bendrai gyvenantiems asmenims pašalpa skiriama taip: pirmam bendrai gyvenančiam asmeniui – 1,1 VRP dydžio, antram bendrai gyvenančiam asmeniui – 90 proc. 1,1 VRP, trečiam ir paskesniems bendrai gyvenantiems asmenims – 70 proc. 1,1 VRP. Dėl pašalpos skyrimo gali kreiptis asmenys, po 2022-02-24 užsiregistravę Migracijos departamente, iki jiems bus suteikta individuali laikinoji apsauga.
. Pajamos pašalpoms skirti apskaičiuojamos vadovaujantis Piniginės socialinės paramos nepasiturintiems gyventojams įstatymo 17 ir 18 straipsniais.
Periodinei pašalpai apskaičiuoti taikomas valstybės remiamų pajamų dydis to mėnesio, už kurį periodinė pašalpa skiriama. Periodinės pašalpos mokėjimas nutraukiamas, asmeniui praradus teisę į socialinę pašalpą.
. Prašymai dėl pašalpų, nurodytų Aprašo 32 punkte (išskyrus Aprašo 32.1–32.3 papunkčiuose nurodytas vienkartines pašalpas), skyrimo išnagrinėjami ne vėliau kaip per mėnesį nuo prašymo ir visų reikiamų dokumentų pateikimo dienos. Prašymai dėl pašalpų, nurodytų Aprašo 33 punkte, skyrimo Paramos teikimo komisijos posėdyje apsvarstomi per 10 darbo dienų nuo prašymo ir visų reikiamų dokumentų pateikimo dienos. Socialinių išmokų ir kompensacijų Skyrius, atsižvelgęs į Paramos teikimo komisijos priimtą sprendimą Aprašo 33 punkte nurodytais atvejais, informacinėje sistemoje „Parama“ priima sprendimą ir per 5 darbo dienas informuoja pareiškėją apie priimtą sprendimą prašyme nurodytu informavimo būdu.
. Pašalpos mokamos šiais būdais:
. pervedamos į pašalpos gavėjo asmeninę sąskaitą Lietuvos Respublikos teritorijoje;
. pristatomos į namus pagal išmokos gavėjo gyvenamąją vietą (vyresniems nei 80 metų asmenims, asmenims ligos atveju (pateikus gydytojo pažymą ar turint nedarbingumo pažymėjimą), negalios atveju, kai asmenims nustatytas 0–25 proc. dalyvumo lygis arba nustatytas individualios pagalbos kompensacijos poreikis, įskaitant specialųjį priežiūros (pagalbos) ar slaugos poreikį;
. pervedamos į įstaigų, įmonių, teikiančių paslaugas, atsiskaitomąsias sąskaitas bankuose. 

 SKYRIUS


. Socialinių išmokų ir kompensacijų skyrius atsako už teisingą dokumentų piniginei socialinei paramai gauti priėmimą, išmokų apskaičiavimą ir dokumentų paramai išmokėti parengimą.
. Piniginę socialinę paramą gaunantys nepasiturintys gyventojai privalo vykdyti Piniginės socialinės paramos nepasiturintiems gyventojams įstatymo 25 straipsnyje nustatytas pareigas.
. Socialinių išmokų ir kompensacijų skyriaus darbuotojai užtikrina gyventojų pateiktų piniginei socialinei paramai ir pašalpoms gauti duomenų konfidencialumą. Asmens duomenys privalo būti tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas; OL 2016 L 119, p. 1), Lietuvos Respublikos asmens duomenų teisinės apsaugos įstatymo, Asmens duomenų tvarkymo Šiaulių miesto savivaldybės administracijoje taisyklių (toliau – Asmens duomenų tvarkymo taisyklės) ir kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą, nuostatomis.
. Paramos teikimo komisija prireikus pasitelkia bendruomeninių organizacijų atstovus, seniūnus, seniūnaičius, daugiabučių namų bendrijų pirmininkus ar kitus suinteresuotus asmenis svarstydama klausimus dėl piniginės socialinės paramos skyrimo (neskyrimo). Šie asmenys privalo vadovautis Piniginės socialinės paramos nepasiturintiems gyventojams įstatymo 3 straipsnyje nurodytais piniginės socialinės paramos teikimo principais ir saugoti asmens duomenų paslaptį. Duomenų subjektų teisės įgyvendinamos nepažeidžiant Bendrojo duomenų apsaugos reglamento, Asmens duomenų teisinės apsaugos įstatymo, Asmens duomenų tvarkymo taisyklių.
. Savivaldybės administracijos sprendimai, priimti vykdant Apraše jai nustatytas funkcijas, gali būti skundžiami Lietuvos Respublikos administracinių bylų teisenos įstatymo nustatyta tvarka.
. Aprašas gali būti keičiamas, pripažįstamas netekusiu galios Savivaldybės tarybos sprendimu.
. Pasikeitus teisės aktų nuostatoms, kuriomis vadovaujantis Aprašas buvo parengtas, ir Apraše nurodytiems Savivaldybės dokumentams, privaloma vadovautis priimtais teisės aktų pakeitimais.

________________


image1.png




